**APSTIPRINĀTS**

ar Alsungas novada domes

2018. gada 20. septembra sēdes

lēmumu (protokols Nr. 10#9)

**Alsungas novada domei**

**piederošā** dzīvokļa īpašuma

**IZSOLES NOTEIKUMI**

**1. Vispārējie noteikumi**

* 1. Šie noteikumi nosaka kārtību, kādā tiks rīkota atkārtota atklātā izsole Alsungas novada domei (turpmāk – Domei) piederošajam dzīvokļa īpašumam, turpmāk – nekustamais īpašums, dzīvoklim Nr.1 Krasta ielā 4, Alsungā, Alsungas novadā, nekustamā īpašuma kadastra Nr.62429000212, kas sastāv no atsevišķā dzīvokļa Nr.1 63.40 m2 platībā un 594/16493 kopīpašuma domājamām daļām no daudzdzīvokļu mājas un zemes gabala;
	2. Nekustamā īpašuma izsoles pamatnosacījumi:
		1. atsavināšanas veids - izsolīšana (pārdošana) atklātā izsolē ar augšupejošu soli;
		2. izsoles veids - mutiska izsole, izmantojot reģistrācijas kartīti;
		3. maksāšanas līdzeklis - 100 % (simts procenti) euro (EUR);
		4. izsoles sākumcena – EUR 4600,00 (četri tūkstoši seši simti euro 00 euro centi).
		5. izsoles solis - 30,00 euro (trīsdesmit euro 00 eurocenti);
		6. izsoles nodrošinājums – 10% (desmit procentu) apmērā no izsoles sākumcenas;
		7. reģistrācijas nauda – 15 EUR (piecpadsmit *euro,*),
		8. izsoles vieta –Alsungas novada dome, Pils ielā 1, Alsunga, LV-3306
		9. izsoles sludinājumu publicēts “Latvijas Vēstnesī”, Domes izdevumā un Domes interneta mājas lapā www.alsunga.lv
	3. Nekustamā īpašuma izsoles organizētājs –Alsungas novada dome.
	4. Nekustamā īpašuma izsoles rīkotājs – Mantas novērtēšanas un izsoļu komisija.
	5. Nekustamā īpašuma izsoles protokolu apstiprina izsoles rīkotājs, septiņu dienu laikā pēc izsoles. Nekustamā īpašuma izsoles rezultātus apstiprina izsoles organizētājs ne vēlāk kā 30 dienu laikā pēc visas nosolītās summas nomaksas.

1.6. Sūdzības par izsoles rīkotāja darbībām, izsoles dalībnieki var iesniegt izsoles organizētājam.

1.7. **Nekustamā īpašuma**  izsolē iegūtie līdzekļi tiek ieskaitīti Domes budžeta kontā.

1.8. Ja neviens no izsoles dalībniekiem nav pārsolījis izsoles sākumcenu, vai arī nosolītājs nav samaksājis nosolīto cenu, izsole atzīstama par nenotikušu.

1.9. Izsolē var piedalīties tikai tie izsoles dalībnieki, kuri iesnieguši pieteikumu izsoles sludinājumā noteiktajā termiņā un izpildījuši šo izsoles noteikumu prasības.

**2. Maksājumi**

2.1. Izsoles dalībnieki pirms izsoles iesniedz nodrošinājumu 10 % no izsoles sākumcenas un reģistrācijas naudu – 15 EUR (piecpadsmit *euro*) apmērā.

Nodrošinājums un reģistrācijas nauda uzskatāma par iesniegtu, ja attiecīgā summa ir ieskaitīta šo noteikumu 2.5. norādītajā izsoles organizētāja norēķinu kontā.

Izsoles dalībniekiem, kuri nekustamo īpašumu nav nosolījuši, nodrošinājuma nauda tiek atmaksāta piecu darba dienu laikā pēc izsoles.

2.2. Nosolītajā cenā ir iekļauts solītāja ieskaitītais nodrošinājums.

2.3. Nosolītā cena, atrēķinot naudā iemaksāto nodrošinājumu (2.1. punkts) samaksājama 14 (četrpadsmit) dienu laikā no notikušās izsoles dienas (ieskaitot izsoles dienu).

2.4. Ja nosolītājs šī nolikuma 2.3. punktā norādītajā termiņā nav samaksājis nosolīto cenu, viņš zaudē iesniegto nodrošinājumu, bet nekustāmā īpašuma atsavināšana tiek turpināta, saskaņā ar Latvijas Republikas Valsts un pašvaldību mantas atsavināšanas likuma 31. panta nosacījumiem.

2.5. Izsoles organizētāja rekvizīti:

|  |
| --- |
| Alsungas novada dome, Pils iela 1, Alsunga, Alsungas novads, LV-3306 |
| Reģistrācijas numurs LV90000036596 |
| norēķinu konts LV78 UNLA 0011012130623 |
| AS „SEB Banka”, kods UNLALV2X |

**3. Izsoles vieta un laiks**

3.1**.** Izsole notiks 2018. gada 26.oktobrī plkst. 10:00 Alsungas novada domē, Pils ielā 1, Alsungā, Alsungas novadā LV-3306*.*

3.2. Izsoles dalībniekiem jāiesniedz pieteikums Domē, Pils ielā 1, Alsungā, Alsungas novadā, LV-3306 līdz 2018. gada 25.oktobrim, plkst. 16:00.

**4. Izsoles dalībnieku reģistrācija**

4.1. Reģistrēties izsolei var Latvijas Republikā reģistrētas juridiskās un fiziskās personas, kuras izsoles sludinājumā noteiktajā termiņā ir iesniegušas pieteikumu izsolei, un iesniegušas šajos noteikumos norādītos dokumentus:

4.1.1. juridiskām personām:

- pieteikums izsolei;

- informāciju par juridisko personu (reģistrācijas numurs), par tās pārvaldes institūciju (amatpersonu) kompetences apjomu, attiecīgās institūcijas lēmums par nekustamā īpašuma iegādi;

- Valsts ieņēmumu dienesta izziņa par likumos paredzēto nodokļu, nodevu un valsts obligātās sociālās apdrošināšanas maksājumu nomaksu (izziņa derīga, ja tā izsniegta ne agrāk par sešām nedēļām no izsoles dienas).

- ja juridisko personu pārstāv pilnvarotā persona, papildus iesniedz juridiskās personas pārstāvim izsniegtu pilnvaru;

4.1.2. fiziskām personām:

- pieteikums izsolei;

- jāuzrāda pase vai cits personas identitāti apliecinošs dokuments;

- ārvalstīs izsniegti dokumenti tiek pieņemti, ja tie noformēti atbilstoši Latvijai saistošu starptautisko līgumu noteikumiem.

4.2. Izsolei netiek reģistrētas tās fiziskās un juridiskās personas, kuras nav nokārtojušas jebkādus iepriekšējos maksājumus attiecībā pret Domi.

4.3. Izsoles sludinājumā norādītajā pieteikšanās termiņā, izsoles komisijas priekšsēdētāja norīkots komisijas loceklis, reģistrē izsoles dalībnieku iesniegtos pieteikumus izsolei un šajā nolikumā 4.1. punktā norādītos iesniegtos dokumentus, šim nolūkam iekārtotā attiecīgā reģistrā, norādot šādas ziņas:

- izsoles dalībnieka reģistrācijas numurs;

- fiziskām personām- vārds, uzvārds, personas kods, dzīves vietas adrese, pases vai cita dokumenta dati;

- juridiskām personām - juridiskās personas pilns nosaukums, uzņēmuma (komersanta) reģistrācijas numurs LR Uzņēmumu reģistrā, pilnvarotās personas/pārstāvja vārds, uzvārds, amats;

- šo noteikumu 4.1.1. un 4.1.2. punktos norādīto dokumentu iesniegšanu;

- atzīme par dalības maksas nomaksu (kvīts vai bankas maksājuma uzdevuma Nr., datums);

- atzīme par nodrošinājuma iesniegšanu (kvīts vai bankas maksājuma uzdevuma Nr., datums).

4.4. Pēc izsoles sludinājumā noteiktā pieteikšanās termiņa beigām, izsoles rīkotājs sastāda to personu sarakstu, kuras ir izpildījušas šo izsoles noteikumu prasības.

**5. Izsoles norise**

* 1. Izsole notiek, ja uz to ierodas vismaz viens izsoles dalībnieks. Ja izsolē piedalās tikai viens izsoles dalībnieks, tam ir jānosola vismaz viens izsoles solis.
	2. Pirms izsoles uzsākšanas, izsoles komisijas priekšsēdētājs pārliecinās par solītāju klāt esamību pēc iepriekš sastādītā saraksta (izsoles noteikumu 4.1. punkts).
	3. Izsoles dalībnieku sarakstā ieraksta katra izsoles dalībnieka vārdu un uzvārdu vai nosaukumu, kā arī solītāja pārstāvja vārdu un uzvārdu. Atsakoties no turpmākās solīšanas, katrs nekustamā īpašuma izsoles dalībnieks apstiprina ar parakstu izsoles dalībnieku sarakstā savu pēdējo solīto cenu.
	4. Izsoles dalībnieki pirms izsoles uzsākšanas paraksta šos izsoles noteikumus.
	5. Izsoles komisijas priekšsēdētājs izsniedz katram izsoles dalībniekam reģistrācijas kartīti ar numuru, kas atbilst izsoles dalībnieka kārtas numuram.
	6. Izsoli vada izsoles komisijas priekšsēdētājs, saskaņā ar šiem izsoles noteikumiem.
	7. Atklājot izsoli, tās vadītājs nosauc savu vārdu, uzvārdu un katra komisijas locekļa vārdu, uzvārdu un amatu izsoles komisijā.
	8. Izsoles komisijas priekšsēdētājs paziņo, ka nekustamais īpašums, nevar tikt pārdots par zemāku cenu kā izsoles sākumcena.
	9. Izsoles komisijas priekšsēdētājs paziņo izsolāmā nekustāmā īpašuma izsoles sākumcenu un izsoles soli.
	10. Izsoles protokolā atspoguļo visas izsoles vadītāja un izsoles dalībnieku darbības izsoles gaitā.

5.11. Solīšana sākas no nekustamā īpašuma izsoles sākumcenas.

5.12. Izsoles vadītājs nosauc nekustamā īpašuma izsoles cenu, izsoles dalībnieki paceļ savas reģistrācijas kartītes ar numuru.

* 1. Kad uz nosaukto cenu palicis tikai viens pretendents, izsoles vadītājs trīs reizes atkārto cenu, kura ir pēdējā augstākā un apstiprina to ar āmura piesitienu. Pēdējais āmura piesitiens nozīmē - izsoles vadītājs pieņēmis solījumu.
	2. Izsoles dalībnieks, kurš nosolījis visaugstāko cenu, pēc nosolīšanas ar savu parakstu izsoles protokolā apliecina tanī norādītās cenas atbilstību nosolītai cenai.
	3. Ja izsoles dalībnieks, kurš nosolīja nekustamo īpašumu, atsakās parakstīties izsoles protokolā, viņš zaudē iesniegto nodrošinājumu**. Par nekustamā īpašuma** nosolītāju kļūst izsoles dalībnieks, kurš solījis iepriekšējo augstāko summu. Izsoles komisija paraksta izsoles protokolu izsoles dienā, pēc izsoles slēgšanas.
	4. Nekustamā īpašuma nosolītājam pēc izsoles slēgšanas, jāveic maksājums atbilstoši šo noteikumu 2.3. punktam.

**6. Iemaksātās dalības maksas un nodrošinājuma atmaksāšanas kārtība**

6.1. Iemaksāto nodrošinājumu atmaksā tiem reģistrētajiem izsoles dalībniekiem , kuri piedalījās izsolē, bet nenosolīja augstāko cenu.

* 1. Iemaksātā nodrošinājuma nauda tiek atmaksāta ne vēlāk kā piecu darba dienu laikā pēc izsoles.

6.3. Iemaksāto nodrošinājumu neatmaksā:

 6.3.1. tam reģistrētajam izsoles dalībniekam, kurš ir piedalījies izsolē un nosolījis visaugstāko cenu. Šajā gadījumā iemaksātais nodrošinājums tiek iekļauts nosolītajā cenā;

 6.3.2. tam izsoles dalībniekam, kurš nosolījis visaugstāko cenu, bet atsakās par to parakstīties izsoles protokolā;

 6.3.3. tam izsoles dalībniekam, kurš ir nokavējis šī nolikuma 2.4. punktā noteikto termiņu,

6.4.Reģistrācijas nauda netiek atmaksāta.

**7. Pirkuma līguma slēgšana**

* 1. Ar izsoles dalībnieku, kurš nosolījis visaugstāko cenu un izpildījis šo izsoles noteikumu prasības, tiek slēgts nekustamā īpašuma pirkuma līgums.
	2. Nosolītā nekustamā īpašuma pirkuma līgumu nekustamā īpašuma izsoles organizētāja vārdā paraksta Domes priekšsēdētājs vai viņa pilnvarota persona.
	3. Nekustāmā īpašuma nosolītājam, septiņu dienu laikā pēc izsoles rezultātu apstiprināšanas jāparaksta nosolītā nekustāmā īpašuma pirkuma līgums.

Izsoles komisijas priekšsēdētāja D.Kalniņa